[{"text_idx": "#000001", "text": "2015eko irailaren 28an, Bilboko Merkataritza Ganberan, profesionaltasun- eta kalitate-ziurtagiria eskuratu duten ile-apainketako eta/edo estetikako enpresen bigarren topaldia egin zen, enpresek eurek eta Bizkaiko irudi pertsonalaren alorreko elkarteek, BIPE eta IPB erakundeek, eskatuta."}, {"text_idx": "#000003", "text": "Ekitaldi horren xede nagusia hauxe izan zen: jarduerak antolatzea enpresa horiek guztien sustapena egin eta horien balioa nabarmentzeko, ile-apainketako eta/edo estetikako zerbitzuak baliatzen dituzten erabiltzaileen aurrean nabarmenduta, eta enpreson profesionaltasuna, jakintza eta eskainitako zerbitzuaren kalitatea agerian utzita."}, {"text_idx": "#000004", "text": "Topaldian, establezimenduetan aurrerantzean ikusgai egongo den ikurra aurkeztu zuten. Ikur horren bidez, erabiltzaileek aise jakingo dute establezimenduak kalitate-araua egiaztatu duela. Ikurra, berriz, Expocosme\u0301tica azokaren baitan jasoko dute, Bilbao Exhibition Centerren, azaroaren 28tik 30era."}, {"text_idx": "#000005", "text": "Beste alde batetik, beste zabalkunde-kanpaina bati ekitea adostu zuten, sare sozialen bidez ekin ere, Espainiako estatuan aurrendaria den lanbide-arau horri datxezkion balioak ezagutzera emateko. Halaber, araua egiaztatutako enpresen zerrenda, hots, kudeaketa, zerbitzuaren kalitateari eta bezeroentzako zerbitzuak eskaintzeko gutxieneko ekipamenduari dagokienez, profesionaltasun-eskakizunak betez lan egiten duten enpresen direktorioa jakitera emango dute."}]